Derfor falder pundet

Pundet faldt mellem 10 og 11 procent i forhold til dollaren, da det britiske EU-exit var en realitet.

Det sker, fordi det britiske folks beslutning kommer bag på valutaspekulanter og finansfolk, der i stor udstrækning har investeret ud fra, at briterne ville blive i EU.

Da det britiske EU-exit var en realitet, besluttede valutaspekulanter sig i stor stil for at skille sig af med deres britiske pund her til morgen.

I stedet investerer de i andre valutaer som for eksempel den japanske yen, men også guld, der steg med seks procent i værdi. Det er også forventet, at valutaspekulanter vil søge mod den danske krone.